En formentlig ubeboet ejendom på Lufthavnsvej i Nørresundby brændte natten til mandag ned til grunden. Årsagen til branden er endnu ukendt. - Det kan være alt lige fra fyrværkeri, der har antændt huset, til en påsat brand, siger vagtchef ved Nordjyllands Politi, Karsten Højrup Kristensen. Mandag eftermiddag blussede branden op igen. Brandteknikere skal nu undersøge, hvorfor branden opstod.
OPDATERET: Brand i hus på Lufthavnsvej natten til mandag. Branden blussede op igen mandag eftermiddag.